b'\n_START_ARTICLE_\nChristian Blum\n_START_SECTION_\nResultater som junior\n_START_PARAGRAPH_\nBlum deltok ved junior-EM i friidrett 2005, der han deltok p\xc3\xa5 det tyske laget som vant 4 x 100 meter stafett. Individuelt kom han p\xc3\xa5 16.-plass p\xc3\xa5 100 meter, etter \xc3\xa5 ha blitt sl\xc3\xa5tt ut i semifinalen. Ved junior-VM i friidrett 2006 i Beijing kom han p\xc3\xa5 11.-plass p\xc3\xa5 100 meter, der han igjen ble sl\xc3\xa5tt ut i semifinalen. P\xc3\xa5 4 x 100 meter stafett fullf\xc3\xb8rte ikke det tyske laget. _NEWLINE_Han kom p\xc3\xa5 7.-plass p\xc3\xa5 100 meter ved U23-EM i friidrett 2007. Her deltok han ogs\xc3\xa5 p\xc3\xa5 200 meter og 4 x 100 meter, men br\xc3\xb8t p\xc3\xa5 begge disse \xc3\xb8velsene. Ved U23-EM i friidrett 2009 kom det tyske laget p\xc3\xa5 7.-plass p\xc3\xa5 4 x 100 meter.\n_START_SECTION_\nResultater som senior\n_START_PARAGRAPH_\nI 2007 deltok han p\xc3\xa5 sitt f\xc3\xb8rste store, internasjonale mesterskap, da han deltok ved EM i friidrett innend\xc3\xb8rs 2007. Her l\xc3\xb8p han p\xc3\xa5 6,66, men ble sl\xc3\xa5tt ut i semifinalen. _NEWLINE_Ved Lag-EM i friidrett 2010 (Super League) i juni kom det tyske laget p\xc3\xa5 3.-plass p\xc3\xa5 4 x 100 meter, dette ga 10 poeng i lagkonkurransen, der Tyskland ogs\xc3\xa5 endte p\xc3\xa5 3.-plass sammenlagt. Han deltok p\xc3\xa5 100 meter ved EM i friidrett 2010 i Barcelona, men ble sl\xc3\xa5tt ut i semifinalen, og kom p\xc3\xa5 24.-plass. Han endte sist i sin semifinale med tiden 10,69. _NEWLINE_Han kom p\xc3\xa5 27.-plass p\xc3\xa5 60 meter ved EM i friidrett innend\xc3\xb8rs 2011, og 16.-plass ved VM i friidrett innend\xc3\xb8rs 2012. I begge disse mesterskapene ble han sl\xc3\xa5tt ut i semifinalen. _NEWLINE_Ved Lag-EM i friidrett 2014 i Braunschweig kom Tyskland p\xc3\xa5 2.-plass p\xc3\xa5 4 x 100 meter, der Blum l\xc3\xb8p sammen med Sven Knipphals, Alexander Kosenkow og Julian Reus. Tyskland vant sammenlagt ved dette mesterskapet. _NEWLINE_Blum fikk sitt gjennombrudd som senior ved EM i friidrett innend\xc3\xb8rs 2015 i Praha. Han kvalifiserte seg til finalen, der han l\xc3\xb8p p\xc3\xa5 6,58 og fikk s\xc3\xb8lv. Britiske Richard Kilty vant finalen, med tiden 6,51. Han ble ogs\xc3\xa5 tysk mester innend\xc3\xb8rs p\xc3\xa5 60 meter i 2015, der han tangerte sin personlige rekord p\xc3\xa5 6,56 sekunder.'